Michael Corballis
Michael C. Corballis (10. september 1936 Marton Põhjasaar Uus-Meremaa – 13. november 2021) oli Uus-Meremaa psühholoog, neuroteadlane ja teaduskirjanik. Ta oli 2008. aastast Aucklandi Ülikooli psühholoogiaosakonna emeriitprofessor. Kuigi ta alustas eksperimentaalpsühholoogina, sai varakult tema peamiseks uurimisvaldkonnaks kognitiivne neuroteadus. Selles valdkonnas on ta muuhulgas uurinud visuaalset taju, visuaalset kujundlikkust, tähelepanu, mälu ning keele teket ja evolutsiooni. 2009. aastal oli ta Rahvusvahelise Neuropsühholoogia Seltsi president.